สรุปภาวะตลาดหุ้นต่างประเทศ
สรุปภาวะตลาดหุ้นต่างประเทศประจำวันที่ 1 มี.ค. 2562
4 มี.ค. 2562

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (1 มี.ค.) เนื่องจากตลาดได้แรงหนุนหลังบริษัทจดทะเบียนเปิดเผยผลประกอบการไตรมาส 4/2561 ออกมาแข็งแกร่งเกินคาด ขณะที่นักลงทุนปรับตัวรับการเปิดเผยข้อมูลเศรษฐกิจที่ผันผวนของสหรัฐ และมีความหวังครั้งใหม่เกี่ยวกับการทำข้อตกลงการค้าระหว่างสหรัฐ-จีน
ดัชนีเฉลี่ยอุตสาหกรรมดาวโจนส์ปิดที่ 26,026.32 จุด เพิ่มขึ้น 110.32 จุด หรือ +0.43% ขณะที่ดัชนี S&amp;P500 ปิดที่ 2,803.69 จุด เพิ่มขึ้น 19.20 จุด หรือ +0.69% และดัชนี Nasdaq ปิดที่ 7,595.35 จุด เพิ่มขึ้น 62.82 จุด หรือ +0.83%
 
ตลาดหุ้นยุโรปปิดบวกเมื่อคืนนี้ (1 มี.ค.) เนื่องจากนักลงทุนมีความหวังครั้งใหม่เกี่ยวกับการทำข้อตกลงการค้าระหว่างสหรัฐและจีน ขณะที่การเปิดเผยดัชนี PMI ภาคการผลิตจีนที่ดีดตัวขึ้นในเดือนก.พ. และการเปิดเผยข้อมูลตลาดแรงงานเยอมนีที่ยังคงแข็งแกร่งในเดือนก.พ. ได้ช่วยหนุนตลาดด้วย
ดัชนี Stoxx Europe บวก 0.39% ปิดที่ 374.24 จุด
ดัชนี CAC-40 ตลาดหุ้นฝรั่งเศสปิดที่ 5,265.19 จุด เพิ่มขึ้น 24.67 จุด หรือ +0.47% และ ดัชนี DAX ตลาดหุ้นเยอรมันปิดที่ 11,601.68 จุด เพิ่มขึ้น 86.04 จุด หรือ +0.75% ขณะที่ ดัชนี FTSE 100 ตลาดหุ้นลอนดอนปิดที่ 7,106.73 จุด เพิ่มขึ้น 32.00 จุดหรือ +0.45%
 
ตลาดหุ้นลอนดอนปิดบวกเมื่อคืนนี้ (1 มี.ค.)  โดยได้แรงหนุนจากบรรยากาศการซื้อขายหุ้นที่สดใสขึ้นทั่วโลก หลังจีนเปิดเผยข้อมูลภาคการผลิตดีดตัวขึ้นในเดือนก.พ. และนักลงทุนขานรับความคืบหน้าครั้งใหม่ในการทำข้อตกลงการค้าระหว่างสหรัฐและจีน
ดัชนี FTSE 100 ตลาดหุ้นลอนดอนปิดที่ 7,106.73 จุด เพิ่มขึ้น 32.00 จุด หรือ +0.45%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงเมื่อคืนนี้ (1 มี.ค.) หลังการเปิดเผยตัวเลขภาคการผลิตที่ซบเซาของสหรัฐ ทำให้นักลงทุนมีความกังวลเกี่ยวกับการชะลอตัวของอุปสงค์น้ำมัน
สัญญาน้ำมันดิบ WTI ส่งมอบเดือนเม.ย. ร่วงลง 1.42 ดอลลาร์ หรือ 2.5% ปิดที่ 55.80 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ค. ลดลง 1.24 ดอลลาร์ หรือ 1.9% ปิดที่ 65.07 ดอลลาร์/บาร์เรล
 
สัญญาทองคำตลาดนิวยอร์กปิดร่วงเมื่อคืนนี้ (28 ก.พ.)  เนื่องจากนักลงทุนลดการถือครองทองคำในฐานะสินทรัพย์ที่ปลอดภัย ขณะที่การปรับตัวขึ้นของตลาดหุ้นทั่วโลก และการแข็งค่าของดอลลาร์ ได้ลดความน่าดึงดูดของทอง
สัญญาทองคำตลาด COMEX (Commodity Exchange) ส่งมอบเดือนเม.ย. ร่วงลง 16.90 ดอลลาร์ หรือ 1.3% ปิดที่ 1,299.20 ดอลลาร์/ออนซ์
สัญญาโลหะเงินส่งมอบเดือนมี.ค. ดิ่งลง 37.80 เซนต์ หรือ 2.4% ปิดที่ 15.256 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 11.50 ดอลลาร์ หรือ 1.3% ปิดที่ 863.70 ดอลลาร์/อนซ์
สัญญาพัลลาเดียมส่งมอบเดือนมิ.ย. เพิ่มขึ้น 4.60 ดอลลาร์ หรือ 0.3% ปิดที่ 1,506.10 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (1 มี.ค.) โดยได้แรงหนุนจากความหวังครั้งใหม่เกี่ยวกับการทำข้อตกลงการค้าระหว่างสหรัฐและจีน
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์สหรัฐเมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.39% แตะระดับ 96.5310 เมื่อคืนนี้
ดอลลาร์สหรัฐแข็งค่าเมื่อเทียบกับเงินเยน ที่ระดับ 112.00 เยน จากระดับ 111.39 เยน ขณะที่แข็งค่าเมื่อเทียบกับฟรังก์สวิส ที่ระดับ 0.9995 ฟรังก์ จากระดับ 0.9976 ฟรังก์ และแข็งค่าเมื่อเทียบกับดอลลาร์แคนาดา ที่ระดับ 1.3302 ดอลลาร์แคนาดา จากระดับ 1.3141 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1357 ดอลลาร์ จากระดับ 1.1378 ดอลลาร์ ขณะที่เงินปอนด์แข็งค่าขึ้นสู่ระดับ 1.3189 ดอลลาร์ จากระดับ 1.3268 ดอลลาร์ และดอลลาร์ออสเตรเลียอ่อนค่าลงแตะระดับ 0.7070 ดอลลาร์สหรัฐ จากระดับ 0.7093 ดอลลาร์สหรัฐ